Buna ziua,

Referitor la Proiectul de OUG pentru modificarea și completarea unor acte normative, publicat in 21.03.2019

(<http://mt.ro/web14/transparenta-decizionala/consultare-publica/acte-normative-in-avizare/2351-oug22032019dgipsmp-2>)

va trimitem urmatoarele observatii:

1. Art. I. - Modificarea alineatului 4 al articolului 24 din Legea nr.

255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, publicată în MO al României, Partea I, nr. 853 din data de 20 decembrie 2010, cu modificările şi completările ulterioare.

Este o modificare inacceptabila.

Nu se poate ca autorizaţiile de construire să se emită imediat, fără documentaţii şi deci şi fără avize, iar documentaţiile tehnico-economice corespunzătoare fiecărei faze de proiectare – expertiză tehnică, studiu de fezabilitate/documentaţie de avizare, documentaţie tehnică D.T., proiect tehnic – P.T., detalii de execuţie D.E să fie elaborate şi aprobate pe parcursul sau la încheierea executării lucrărilor. Aceasta prevedere contravine nu numai prevederilor legale din domeniul contructiilor, dar si logicii. Cum să construim şi apoi sa facem studiile, proiectarea şi sa obţinem avize? Este de-a dreptul ilogic.

2. Art. II. - Modificarile Legii nr. 292/2018 privind evaluarea impactului anumitor proiecte publice şi private asupra mediului, publicată în MO al României, Partea I, nr. 1043 din data de 10 decembrie 2018.

Sunt modificari inacceptabile.

Nu se poate ca infrastructura de transport sa fie exceptată de la evaluarea impactului de mediu, de vreme ce este stiut si dovedit ca aceasta este generatoare de impact. Cum d epana acum in procedura de incadrare se ajungea la evaluarea impactului iar acum se ocloleste aceasta etapa? Introducerea exceptiilor poate duce la o generalizare cu efecte dezastruoase asupra mediului.

In plus, noi consideram ca modificarile contravin directivelor europene din domeniul evaluării impactului de mediu 2011/92/UE şi 2014/52/UE transpuse si in legislatia romaneasca.

3. Art. III. – Modificarile OUG nr. 195/2005 privind protecţia mediului, publicată în MO al României, Partea I, nr. 1196 din data de 30 decembrie 2005, aprobată cu modificări și completări prin Legea nr.

265/2006, cu modificările și completările ulterioare.

Unele modificari sunt inacceptabile: noul alineat introdus la Art. 17 dupa alin (1).

Ar insemna sa nu mai fie nevoie de revizuirea avizelor şi autorizaţiilor de mediu pentru proiectele de infrastructură de transport, chiar dacă se schimbă aliniamentul şi soluţiile tehnice.

Aceste schimbari pot modifica drastic conditiile de autorizare si fara o analiza a proiectului in anasmblu, care sa includa si modificarile, este imposibil de evaluat impactul global al proiectului asupra mediului.

Sunte de acord cu modificarea referitoare la refacerea actelor de reglementare de mediu numai pentru modificarile aduse proiectului - Art.

17, alin (1).

4. Art. IV. - Modificarile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, publicată în MO al României, Partea I, nr. 442 din data de 29 iunie 2007, aprobată cu modificări și completări prin Legea nr. 49/2011, cu modificările și completările ulterioare.

Sunt modificari inacceptabile.

Modificarile alin. (3) si (5) ale Art. 21 si Art. 22 contrazic principiul de baza al legislatiei nationale si europene din domeniul ariilor naturale protejate, acela ca in ariile protejate prioritara este conservarea naturii, cu exceptua sigurantei nationale si sanatatii populatiei.

Faptul ca planurile de management ale ariilor protejate trebuie să ţină cont de „proiectele existente și/sau aflate în pregătire„ inseamna ca nu mai este conservarea o prioritate, ci proiectele existente. In ceea ce priveste in proiectele in pregatire este un nonsens, fiindca nu ai cum sa tii cont intr-un plan d emanagement de ceva care inca nu exista. Asta inseamna ca daca vrem să facem un proiect de infrastructură existent sau unul cine ştie când, il putem face oricând si oriunde oriunde.

Faptul ca planurile de management ale ariilor protejate trebuie să fie armonizate „ținându-se cont de planurile de amenajare a teritoriului, cele de dezvoltare locală şi naţională, inclusiv cele de dezvoltare a infrastructurii de transport de importanță națională precum şi orice alte planuri de exploatare/utilizare a resurselor naturale din aria naturală protejată, existente sau propuse„, iarasi prioritizeaza infrastructura si exploatarea resurselor naturale fata de conservare, contrazicand scopul si obiectivele pentru care au fost infiintate ariile protejate in care prioritara trebuie sa fie conservarea. Si iarasi este un nonsens sa armonizezi cu cu ceva din din viitor.

Nu putem permite construirea in zonele de protecţie integrală şi cele tampon ale parcurilor naţionale şi naturale atata timp cat ne-am asumat protejarea si conservarea lor. Nici vorba ca o generalizare la scara nationala. Eventual se poate discuta punctual daca exista o situatie punctuala de neocolit in vreun parc.

Noi consideram ca aceste modificari contravin celor două directive europene din domeniul conservării naturii – 79/409/CEE şi 92/43/CEE.

Este trist si dezamagitor sa constatam inca o data ca ariile protejate sunt vazute ca un obstacol in calea dezvoltarii si ca se da vina pe acestea si pe biodiversitate pentru lipsa infrastructurii rutiere. Noi credem ca infrastructura se poate dezvolta fara sa aduca atingere ariilor naturale protejate, iar in situatiile punctuale unde acestea nu pot fi ocolite prin gasirea de solutii alternative se vor gasi solutii locale pt. anumite derogari. Dar modificand legea pt. a generaliza permisiunea construirii in ariile protejate, inseamna sa ne dezicem de obligatiile pe care ni le-am asumat pe linie de conservare a patrimoniului natural national.

Ariile protejate si biodiversitatea pe care acestea le adapostesc constituie in patrimoniu national urias care poate sta la baza dezvoltarii sustenabile a Romaniei, alaturi de infrastructura.

Toate cele bune!

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Florin Stoican

0723071648

Presedinte

ASOCIATIA KOGAYON

[www.kogayon.ro](http://www.kogayon.ro)

[www.oltenia-biking.ro](http://www.oltenia-biking.ro)

[www.buila.ro](http://www.buila.ro)

[www.trovanti.ro](http://www.trovanti.ro)